En gasledning blev mandag eftermiddag gravet over i forbindelse med et gravearbejde i Asaa.

Der skete mandag eftermiddag et gasudslip i forbindelse med et gravearbejde på Bolværksvej i Asaa. Det skriver Nordjyllands Politi i en pressemeddelelse. Politiet, redningsberedskab og gasselskabet rykkede ud til stedet, hvor en gasledning var blevet gravet over. Der skete et udslip af naturgas, som ifølge Nordjyllands Politi blev neutraliseret med vandtåger. Ingen personer var umiddelbart i fare som følge af gasudslippet, men Bolværksvej er spærret for trafik.